Υπουργείο Μετανάστευσης και Ασύλου

Το Υπουργείο Μετανάστευσης και Ασύλου συστάθηκε στις 15 Ιανουαρίου 2020. Το 2016 είχε συσταθεί το Υπουργείο Μεταναστευτικής Πολιτικής, αλλά καταργήθηκε στις 8 Ιουλίου 2019.

Υπουργός Μετανάστευσης και Ασύλου σήμερα είναι ο Νότης Μηταράκης και η υφυπουργός αρμόδια για θέματα ένταξης είναι η Σοφία Βούλτεψη

Ιστορία 
 Στις 4 Νοεμβρίου 2016 με το Π.Δ 123, δημιουργήθηκε το Υπουργείο Μεταναστευτικής Πολιτικής από υπηρεσίες του πρώην Υπουργείου Εσωτερικών και Διοικητικής Ανασυγκρότησης.
 Στις 8 Ιουλίου 2019, με το ΠΔ 81/2019, αποφασίστηκε η συγχώνευση του Υπουργείου Προστασίας του Πολίτη και του Υπουργείου Μεταναστευτικής Πολιτικής σε νέο Υπουργείο Προστασίας του Πολίτη και μεταφορά αρμοδιοτήτων στο νέο Υπουργείο.
 Στις 15 Ιανουαρίου 2020, με το ΠΔ 4/2020 δημιουργήθηκε Yπουργείο Μετανάστευσης και Ασύλου. Το Yπουργείο συγκροτήθηκε από υπηρεσίες του Υπουργείου Προστασίας του Πολίτη.
 Στις 23 Ιανουαρίου 2020, με το ΠΔ 106/2020 ορίστηκε ο νέος οργανισμός του Υπουργείου Μετανάστευσης και Ασύλου.

Διοικητικές Υπηρεσίες 
Γενική Γραμματεία Μεταναστευτικής Πολιτικής
H Γενική Γραμματεία Μεταναστευτικής Πολιτικής ιδρύθηκε το 2010  με το Π.Δ. 11/2010 (16.02.10 Α’15), ενώ μετά από μια σειρά διοικητικών μεταβολών, επανιδρύθηκε εκ νέου, το 2020, ως Γενική Γραμματεία Μεταναστευτικής Πολιτικής με το Π.Δ. 18/2020 (Α34).  Η Γ.Γ. Μεταναστευτικής Πολιτικής ασχολείται με τη συμμετοχή στο σχεδιασμό και την εφαρμογή της μεταναστευτικής πολιτικής σε εθνικό και ευρωπαϊκό επίπεδο, την άσκηση της πολιτικής διεθνούς προστασίας, μεταξύ άλλων μέσω της εξέτασης των αιτημάτων διεθνούς προστασίας και με την πολιτική ένταξης των πολιτών τρίτων χωρών στην Ελλάδα. Σύμφωνα με το ΠΔ 106/2020, στη Γενική Γραμματεία Μεταναστευτικής Πολιτικής υπάγονται η Γενική Διεύθυνση Μεταναστευτικής Πολιτικής, η Γενική Διεύθυνση Συντονισμού και Διαχείρισης Προγραμμάτων Μετανάστευσης και Εσωτερικών Υποθέσεων, η Υπηρεσία Ασύλου, και η Αρχή Προσφυγών.

 Γενική Γραμματεία Υποδοχής Αιτούντων Άσυλο
Η Γενική Γραμματεία Υποδοχής Αιτούντων Άσυλο συστάθηκε με το άρθρο 1 του Π.Δ. 18/2020 (ΦΕΚ 34/Α/19-2-2020). Η Υπηρεσία Υποδοχής και Ταυτοποίησης (όπως μετονομάστηκε από Υπηρεσία Πρώτης Υποδοχής του Ν. 3907/2011) συστάθηκε με το Ν.4375/2016 (ΦΕΚ 51/τεύχος Α’/ 03-04-2016) και υπάγεται από τις 20/02/2020 στη Γενική Γραμματεία Υποδοχής Αιτούντων Άσυλο. Η Υπηρεσία Υποδοχής και Ταυτοποίησης είναι υπεύθυνη για τις διαδικασίες υποδοχής και ταυτοποίησης των υπηκόων τρίτων χωρών που εισέρχονται στην Ελλάδα χωρίς τις νόμιμες διατυπώσεις.

 Ειδική Γραμματεία Προστασίας Ασυνόδευτων Ανηλίκων

Η Ειδική Γραμματεία Προστασίας Ασυνόδευτων Ανηλίκων συστάθηκε με την παρ. 3 του άρθρου 1 του Π.Δ. 18/2020, λειτουργεί βάσει των άρθρων 35 και 42 του Ν. 4622/2019 και υπάγεται στις αρμοδιότητες της Υφυπουργού Μετανάστευσης και Ασύλου. Η Ειδική Γραμματεία Προστασίας Ασυνόδευτων Ανηλίκων, έχει ως στρατηγικό στόχο τον σχεδιασμό, την υλοποίηση και την εποπτεία της Εθνικής Στρατηγικής για την προστασία των ασυνόδευτων ανηλίκων, καθώς και άλλων πολιτικών και παρεμβάσεων για τη διασφάλιση της προστασίας των ασυνόδευτων και των χωρισμένων από την οικογένειά τους ανηλίκων υπηκόων τρίτων χωρών ή ανιθαγενών που βρίσκονται στην Ελλάδα.

 Ειδική Γραμματεία Συντονισμού Εμπλεκόμενων Φορέων

Η Ειδική Γραμματεία Συντονισμού Εμπλεκομένων Φορέων ιδρύθηκε με την στην παρ. 4 του άρθρου 1 του Π.Δ. 18/2020 και έχει ως στρατηγικούς στόχους:

-την καταγραφή/ πιστοποίηση των Νομικών Προσώπων Ιδιωτικού Δικαίου (Ν.Π.Ι.Δ.) μη Κερδοσκοπικού Χαρακτήρα και Μη Κυβερνητικών Οργανώσεων (Μ.Κ.Ο.) και των μελών τους, που δραστηριοποιούνται στην Ελλάδα σε θέματα διεθνούς προστασίας, μετανάστευσης και κοινωνικής ένταξης.

-τη διασφάλιση της ομαλής συνύπαρξης μεταξύ των προσφύγων – μεταναστών που φιλοξενούνται στις κατά τόπους Δομές και Κέντρα και των τοπικών κοινωνιών.

 Υπηρεσιακή Γραμματέας

Σύμφωνα με το ΠΔ 106/2020, στην Υπηρεσιακή Γραμματέα του άρθρου 36 του ν. 4622/2019 υπάγονται η Γενική Διεύθυνση Διοικητικών και Οικονομικών Υπηρεσιών, η Γενική Διεύθυνση Πληροφορικής και Επικοινωνιών,  η Υπηρεσία Συντονισμού, η Τεχνική Υπηρεσία, το Γραφείο Υπηρεσιακού Γραμματέα και το Ιατρείο.

Διατελέσαντες Υπουργοί

Υπουργοί Μεταναστευτικής Πολιτικής 2016 - 2019

Υπουργοί Μετανάστευσης και Ασύλου 2020 - σήμερα

Εξωτερικοί Σύνδεσμοι 
 Επίσημη Ιστοσελίδα Υπουργείου Μετανάστευσης και Ασύλου

Παραπομπές 

Υπουργείο Μετανάστευσης και Ασύλου
Μεταναστευτικης Πολιτικης